R.A. Salvatore

R.A. Salvatore (født 1959 i Massachusetts) er en amerikansk fantasyforfatter. Hans interesse for fantasy startet da han i sitt andre år på «college» fikk en kopi av J.R.R. Tolkiens Ringenes Herre til jul.
Han byttet da hovedfag fra datavitenskap til journalistikk.

Han begynte for alvor å skrive i 1982 på manuskriptet som skulle bli «Echoes of the Fourth Magic». Hans første bok som ble utgitt var «The Crystal Shard» i 1988. Han hadde mange jobber i sine første år som forfatter før han til slutt ga seg til å skrive på fulltid i 1990. Salvatore er mest kjent for figuren sin kalt «Drizzt». Drizzt er en svartalv som har forkastet svartalvenes vanlige levemåte, og vandrer i stedet på overflaten, til og med i dagslys, noe svartalvene egentlig ikke tåler spesielt godt.

Salvatore har til nå skrevet over 36 bøker. Landet mange av hans bøker utspiller seg i er «Faerûn». Faerûn er landet som «Forgotten Realms»-kampanjen for spillet «Dungeons & Dragons» utspiller seg i. «Dungeons & Dragons» er et avansert og populært penn og papir-rollespill som Salvatore spiller mye. Salvatore har også skrevet en hel kampanje for D&D.

Icewind Dale, serien der Drizzt ble introdusert først, er også blitt et PC-spill som foregår i tiden før bøkene. Det er også basert på Dungeons & Dragons. Noen kritikere hevder at bøkene hans har for lite innhold og at han fokuserer for mye på kampscenene, men de fleste priser hans flotte beskrivelser og detaljer både under kamper og utenom.

Referanser

Eksterne lenker 
 
 
 

Forfattere av fantastisk litteratur fra USA
Personer fra USA av italiensk opphav
Personer fra Worcester County i Massachusetts